钦定古今图书集成/明伦汇编/氏族典/第055卷 > 《唐书》 > 《宰相世系表》
## 钦定古今图书集成/明伦汇编/氏族典/第055卷 > 《唐书》 > 《宰相世系表》

徐氏出自嬴姓。皋陶生伯益，伯益生若木，夏后氏封
之于徐，其地下邳僮县是也。至偃王三十二世，为周
所灭，复封其子宗为徐子。宗十一世孙章、禹，为吴所
灭，子孙以国为氏。章禹十三世孙诜，为秦庄襄王相
生仲，仲字景伯；生延，字方远；延生由，字智卿；由生该，
字昌言；该生光，字子晖，汉下邳太守。光生大司农静，
字君安；静生益州刺史万秋，字兰卿；《万秋》生左曹给
事充，字彦通；充生谏议大夫安仁。二子：丰、霸。丰为北
祖，霸为南祖。

北祖上房徐氏。丰字仲都，司空掾生明。明字元通，侍
中生迁，字少卿，侍中生宣。宣字休璥。二子：琳、瑞。瑞字
元珪，下邳太守。二子：谟、师、俭。师俭字世节，京兆尹。二
子：述、超。超字彦孙，魏散骑常侍。二子：崇、统。统字耀卿，
晋江阳太守。三子：瓌、玑、台。台字叔衡，丹阳令。三子：袆、
帙、褚。褚字万秋，太子洗马。二子：宁、恭。宁字安期，吏部
侍郎。五子：丰之、实之、仁之、祚之、育之。祚之字兴民，秘
书监。三子：尚之、羡之、钦之。钦之字真宇，宋丞相、东莞
公。三子：逵之、佩之、迈之。逵之字幼道，中书侍郎。二子：
淳之、湛之。湛之字孝源，丞相、枝江忠烈侯。二子：恒之、
聿之。恒之字景方，工部郎中，袭侯。二子：孝规、孝嗣。孝
嗣字始昌，齐太尉、文忠公。六子：况、戭、碏、会、嘉、绲，
高平北祖《上房徐氏》。诜次子矩，矩字弘深，生邕，邕字
文和，生廉，廉字元平，生则，则字元度，生尚，尚字光汉，
大司农。生费，费字子文，金威将军、东莞侯。生升，升生
珪，珪字少玉，姑熟令。生钦，钦字思祖，太中大夫，生长
卿，长卿字德师。二子：万、佥。万字士谐，平原太守，生续
封字承先，城门校尉。二子：宠、惠。惠字士安，司空掾。生
胄。胄字彦光，本郡主簿、功曹。二子：允、训。允字仲和，生
鄙。鄙字子顽，二子：访、隆。访字公谋，魏镇北将军。二子：
畅字彦春，晋陇西内史。四子：沇、引、敷、兰。兰字石侯，侍
御史。生澹。澹字洛川，长寿令。生干，干字文祚，给事中。
生道娱，道娱字道福，员外郎。生道祖，道祖字弘业，宋
车骑行将军。生元英。元英字智仁，奉朝请。生景初，尚
书正员外郎。二子：弘师、弘道。世居曹州离狐，隋末徙
滑州卫南。至世𪟝预属籍，为李氏，武后世复旧

徐氏宰相三人。商彦若、世𪟝。